**Projektas**

PATVIRTINTA

Birštono gimnazijos direktoriaus

2018 m. rugsėjo \_\_\_ d. įsakymu Nr. \_\_\_

**2018–2019 MOKSLO METŲ PRADINIO UGDYMO PROGRAMOS BIRŠTONO GIMNAZIJOS BENDROJO UGDYMO PLANAS**

**I SKYRIUS**

**BENDROSIOS NUOSTATOS**

1. Birštono gimnazijos pradinio ugdymo programos ugdymo planas 2018–2019 mokslo metams (toliau – Pradinio ugdymo planas) reglamentuoja pradinio ugdymo programos, specialiųjų ugdymosi poreikių mokiniams pritaikytos programos, taip pat ir neformaliojo ugdymo įgyvendinimą mokykloje.

2. Pradinio ugdymo plano paskirtis – padėti mokyklai tikslingai, kryptingai, veiksmingai planuoti, organizuoti ir įgyvendinti pradinio ugdymo programą.

3. Pradinio ugdymo plane vartojamos sąvokos:

**Kontrolinis darbas** – žinių, gebėjimų, įgūdžių demonstravimas arba mokinių žinioms, gebėjimams, įgūdžiams patikrinti skirtas ir formaliai vertinamas darbas, kuriam atlikti skiriama ne mažiau kaip 30 minučių.

**Laikinoji** **grupė** (mobilioji grupė)– mokinių grupė, sudaryta dalyko moduliui ar dalykui diferencijuotai mokytis, mokymosi pagalbai teikti.

**Mokyklos ugdymo planas** – mokykloje vykdomų ugdymo programų įgyvendinimo aprašas, parengtas vadovaujantis Bendruoju ugdymo planu.

**Pamoka** – pagrindinė nustatytos trukmės nepertraukiamo mokymosi organizavimo forma.

**Specialioji pamoka** – pamoka mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, išskirtiniams asmens gabumams ugdyti.

**Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, padedanti įveikti mokymosi sunkumus ir sutrikimus.

**Ugdymo planas** – ugdymo programos įgyvendinimo aprašas.

4. Kitos Pradinio ugdymo plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**II SKYRIUS**

**MOKYKLOS PRADINIO UGDYMO PLANO RENGIMAS**

5. Mokykla, rengdama ugdymo planą pradinio ugdymo programai įgyvendinti, vadovaujasi Bendrąja programa, Bendruoju planu, pradinį ugdymą, neformalųjį vaikų švietimą ir mokyklos veiklą reglamentuojančiais teisės aktais.

6. Mokyklos pradinio ugdymo planą (toliau – Ugdymo planas) rengė direktoriaus įsakymu sudaryta darbo grupė. (2018- 06 - 01 Įsakymas V- )

7. Ugdymo planas skirtas vieniems mokslo metams.

8. Ugdymo plano projektas derinamas su mokyklos taryba.

9. Ugdymo planą tvirtina mokyklos direktorius iki einamųjų metų rugsėjo 1 dienos.

**II SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMAS SKIRSNIS**

**PRADINIO UGDYMO PROCESO TRUKMĖ**

10. 2018–2019 mokslo metai prasideda 2018 m. rugsėjo 1 d., baigiasi 2019 m. rugpjūčio 31 d. Ugdymo procesas prasideda 2018 m. rugsėjo 1 d., baigiasi 2018 m. birželio 7 d.

11. Vienerių mokslo metų ugdymo proceso trukmė – 35 savaitės, 175 ugdymo dienos. Mokykloje mokomasi penkias dienas per savaitę.

12. Ugdomojo proceso metu mokiniams skiriamos atostogos: rudens, žiemos (Kalėdų), žiemos, pavasario (Velykų) atostogos – iš viso 17 ugdymo dienų. Atostogos skiriamos ne rečiau kaip kas 7-8 ugdymosi savaitės.

13. Penkiolika ugdymo proceso dienų per mokslo metus skiriama kultūrinei (taip pat etninei), meninei, pažintinei, kūrybinei, sportinei, praktinei, socialinei, prevencinei veiklai. Šios dienos įskaičiuojamos į mokymosi dienų skaičių:

1. Gyvenkime be patyčių (rugsėjo mėn.)
2. Sporto šventė (rugsėjo mėn.);
3. Rudenėlio šventė (spalio mėn.);
4. Senolių skrynią atvėrus (lapkričio mėn.)
5. Eglutės šventė-karnavalai (gruodžio mėn.);
6. Lietuvių kalbos diena (vasario mėn.);
7. Matematikos diena (kovo mėn.);
8. Kaziuko mugė (kovo mėn);
9. Žemės diena (kovo mėn.);
10. Saugaus eismo diena (balandžio mėn.);
11. Amatų diena (birželio mėn.);
12. Ekskursijų diena (birželio mėn.);
13. Pyragų diena (birželio mėn.);
14. Gamta aplink mus (birželio mėn.)
15. Mokslo metų užbaigimo šventė (birželio mėn.).

14. Paskelbus ekstremalią situaciją, keliančią pavojų mokinių gyvybei ar sveikatai, nustačius ypatingąją epideminę situaciją dėl staigaus ir neįprastai didelio užkrečiamųjų ligų išplitimo viename ar keliuose administraciniuose teritoriniuose vienetuose, taip pat oro temperatūrai esant 20 laipsnių šalčio ar žemesnei, į mokyklą mokiniai gali neatvykti. Šios dienos įskaičiuojamos į mokymosi dienų skaičių. Mokyklos direktorius priima sprendimus dėl ugdymo proceso koregavimo, apie priimtus sprendimus informuoja mokyklos tarybą, savivaldybės įgaliotąjį asmenį.

15. Ugdymo organizavimas 2018–2019 mokslo metais:

15.1. Ugdymo procesas prasideda 2018 m. rugsėjo 1 d., baigiasi 2019 m. birželio 7 d.;

15.2. atostogų trukmė kalendorinėmis dienomis:

|  |  |  |
| --- | --- | --- |
| **Atostogos** | **Prasideda** | **Baigiasi** |
| Rudens | 2018-10-29 | 2018-11-02 |
| Žiemos (Kalėdų) | 2018-12-27 | 2019-01-02 |
| Žiemos | 2019-02-18 | 2019-02-22 |
| Pavasario (Velykų) | 2019-04-23 | 2019-04-26 |
|  |  |  |

**ANTRAS SKIRSNIS**

**BENDROSIOS PROGRAMOS ĮGYVENDINIMO BENDROSIOS NUOSTATOS**

15.3. 2018–2019 mokslo metais pradinio ugdymo programai (ugdymo dalykams) skiriama valandų:

15.3.1. pradinio ugdymo programos dalykų apimtis valandomis, kai pamokos trukmė 1 klasėje – 35 min., 2–4 klasėse – 45 min.:

|  |  |  |  |
| --- | --- | --- | --- |
| Dalykai | 1–2 klasės | 3–4 klasės | Iš viso valandomis |
| Dorinis ugdymas (tikyba arba etika) | 70 | 70 | 140 |
| Lietuvių kalba (gimtoji) | 525 | 490 | 1015 |
| Užsienio kalba | 70 | 140 | 210 |
| Matematika | 315 | 315 | 630 |
| Pasaulio pažinimas | 140 | 140 | 280 |
| Dailė ir technologijos | 140 | 140 | 280 |
| Muzika | 140 | 140 | 280 |
| Kūno kultūra | 175 | 210 | 385 |
| Valandos, skiriamos mokinių ugdymo(si) poreikiams tenkinti | 70 | 105 | 175 |
| Iš viso pradinio ugdymo programai įgyvendinti | 1645 | 1750 | 3395 |
| Neformaliojo švietimo valandos | 140 | 140 | 280 |

15.3.2. dalykai ir jiems skiriamų valandų skaičius per savaitę pradinio ugdymo programai įgyvendinti, kai pamokos trukmė 1 klasėje – 35 min., 2– 4 klasėse – 45 min.: dalykai ir jiems skiriamų pamokų skaičius per savaitę Bendrajai programai įgyvendinti:

|  |  |  |  |
| --- | --- | --- | --- |
| Dalykai | Dalyko savaitinių pamokų skaičius | | |
| 1–2 klasės | 3–4 klasės | pradinio ugdymo programa (1–4 klasės) |
| Dorinis ugdymas (tikyba arba etika) | 2 | 2 | 4 |
| Lietuvių kalba (gimtoji) | 15 | 14 | 29 |
| Užsienio kalba (anglų, prancūzų ar vokiečių) | 2 | 4 | 6 |
| Matematika | 9 | 9 | 18 |
| Pasaulio pažinimas | 4 | 4 | 8 |
| Dailė ir technologijos | 4 | 4 | 8 |
| Muzika | 4 | 4 | 8 |
| Kūno kultūra | 5 | 6 | 11 |
| Privalomų ugdymo valandų skaičius mokiniui | 1 kl. – 22  2 kl. – 23 | 3 kl.– 24  4 kl.– 23 | 92 |
| Valandos, skiriamos mokinių ugdymo (si) poreikiams tenkinti | 3 | 2 | 5\* |
| Neformalusis ugdymas | 4 | 4 | 8 |
| Iš viso | | | 105 |

Pastabos

\*mokyklos nuožiūra skirstomų pamokų ir neformaliojo ugdymo valandų skaičius nurodytas 1–4 klasėms (keturioms klasėms) bendrai. Turime du klasių komplektus, atitinkamai dvigubėja ir šių pamokų skaičius.

15.3.3. pradinio ugdymo bendrajai programai įgyvendinti konkrečioje klasėje skiriamų pamokų skaičius:

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| KlasėMokomiejidalykai | **1a** | **1b** | | **2a** | | **2b** | | **3a** | **3b** | | **3c** | | **4a** | | **4b** | | **4c** | | **Iš viso** | |
| Dorinis ugdymas/etika | **1** | | | | | | | **1** | | | | | | | | | | | **2\*** | |
| Dorinis ugdymas/tikyba | **1** | **1** | | **1** | | **1** | | **1** | **1** | | **1** | | **1** | | **1** | | **1** | | **10** | |
| Lietuvių kalba | **8** | **8** | | **7** | | **7** | | **7** | **7** | | **7** | | **7** | | **7** | | **7** | | **72** | |
| Pasaulio pažinimas | **2** | **2** | | **2** | | **2** | | **2** | **2** | | **2** | | **2** | | **2** | | **2** | | **20** | |
| Užsienio kalba/ anglų kalbos mokymas |  |  | | **2** | | **2** | | **2** | **2** | | **2** | | **2** | | **2** | | **2** | | **16** | |
| Matematika | **4** | **4** | | **5** | | **5** | | **5** | **5** | | **5** | | **4** | | **4** | | **4** | | **45** | |
| Dailė ir technologijos | **2** | **2** | | **2** | | **2** | | **2** | **2** | | **2** | | **2** | | **2** | | **2** | | **20** | |
| Muzika | **2** | **2** | | **2** | | **2** | | **2** | **2** | | **2** | | **2** | | **2** | | **2** | | **20** | |
| Kūno kultūra | **3** | **3** | | **2+1\*** | | **2+1\*** | | **3** | **3** | | **3** | | **3** | | **3** | | **3** | | **28+2\*** | |
| Pamokos mokinių poreikiams tenkinti | **6** | | | | | | | **6** | | | | | | | | | | | | **8** | |
| Bendras pamokų skaičius | **22** | | **22** | | **23+1\*** | | **23+1\*** | **24** | | **24** | | **24** | | **23** | | **23** | | **23** | | **231+4\*** | |

\* Valandos, skiriamos mokinių ugdymo (si) poreikiams tenkinti (12 val.):

* 2 val. kūno kultūrai antrose klasėse. Pagal bendrąjį UP skiriamos tik 2 val., todėl, remiantis bendruoju ŠMM UP rekomendacijomis, pridedama dar po 1 val.
* 2 val/. doriniam ugdymui – etikai.
* 2b kl. 0,5 val. V.Augustavičienė (2 mokiniai) pagalba labai silpniems mokiniams (A.Bisikirskaitė ir M.Daraškevičius)
* 2a kl. 0,5 val. J.Aukščiūnienei (2 mokiniai su pritaikyta programa) + 8 silpniau besimokantys
* 3a kl. (mokyt. R.Malinauskienė) 2 val (I.Bukauskaitei ir A.Kimbirauskui, grįžusiems iš užsienio lietuvių kalbos ugdymui (A.Kimbirauskui), Matematika ir lietuvių k. I.Bukauskaitei
* 3c kl. (mokyt. V.Žiobienė) 1,5 val pagalba labai silpniems mokiniams
* 4a kl. (M.Chadakauskienė) J.Beitui ir kt. silpniems mokiniams (5 vaikai) 1 val.
* 4b (A.Grineienė) M.Bukauskaitei 2 val. (lietuvių k. ir matematika), grįžusiai iš užsienio
* 4c kl. (mokyt. V.Vasiljevė) 0,5 val. pagalba labai silpniems mokiniams.

15.3.4. Žmogaus sauga (civilinė sauga, saugus eismas, priešgaisrinė sauga) integruojama į kitus Bendrosios programos dalykus.

15.3.5. IT ugdymo procese naudojama:

* pasiruošimui pamokoms, metodinės medžiagos ruošimui;
* darbui pamokose (neformaliojo ugdymo užsiėmimuose);
* projektinei veiklai
* renginiams
* neformaliam ugdymui.

15.3.6. Ugdymo turinys planuojamas metams mokytojų tarybos patvirtinta forma.

16. Pamokos trukmė 1 klasėje – ne ilgesnė kaip 35 minutės, 2–4 klasėse – ne ilgesnė kaip 45 minutės.

17.1.Ugdymo valandų skaičių klasei per savaitę sudaro: privalomų ugdymo valandų skaičius mokiniui, valandos skiriamos mokinio ugdymo(si) poreikiams tenkinti, neformaliojo ugdymo valandos ir dalyko, kuriam mokyti klasė dalijama į grupes, pamokų skaičius.

17.2. Ugdymo procesą organizuojant ne pamoka, o kitaip (pvz.: projekto, didaktinio žaidimo, kūrybinio darbo ar kt.):

17.2.1. ugdymo procesas skirstomas į skirtingos trukmės periodus, kai vieno periodo trukmė – ne ilgesnė nei 1 val. 30 min.;

17.2.2. ugdomoji veikla (formaliojo ir neformaliojo švietimo) per dieną ne ilgesnė nei 6 ugdymo valandos per dieną. Į šį laiką neįskaičiuojamas pailgintos dienos grupės veiklai organizuoti skirtas laikas;

17.2.3. numatomos pertraukos, skirtos mokinių poilsiui. Dvi pertraukos po 15 minučių ir viena – 20 minučių. Visų pertraukų bendras laikas sudaro daugiau kaip 1 valandą per dieną.

17.3.. Valandos, skirtos mokinių ugdymo (si) poreikiams tenkinti panaudojamos:

17.3.1. individualiam darbui su spec. poreikių mokiniais arba mokiniais, kurie grįžo iš užsienio ir turi ugdymo(si) spragų;

17.3.2. projektinei, kūrybinei ir kitai vaiko ugdomajai veiklai, padedančiai siekti Bendrosios programos tikslų.

**TREČIAS SKIRSNIS**

**BENDROSIOS PROGRAMOS UGDYMO DALYKŲ INTEGRUOJAMŲJŲ PROGRAMŲ ĮGYVENDINIMAS**

18. Pradinio ugdymo programos įgyvendinimas:

18.1. 2018–2019 mokslo metais 1–4 klasėse pradinio ugdymo programa įgyvendinama pagal Bendrąja programą, patvirtintą Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK- 2433 (Žin., 2008, Nr. 99-3848).

19. Dorinio ugdymo organizavimas:

19.1. tėvai (globėjai) parenka mokiniui vieną iš dorinio ugdymo dalykų – etiką arba tradicinės religinės bendrijos ar bendruomenės tikybą;

19.2. mokinių mobiliųjų grupių sudarymas: ne mažiau kaip 7 mokiniai grupėje.

19.3.1. Šių mokslo metų pasirinkimai:

|  |  |  |
| --- | --- | --- |
| **Klasė** | **Tikyba** | **Etika** |
| 1a | 16 | 2 |
| 1b | 16 | 5 |
| 2a | 20 | 4 |
| 2b | 19 | 5 |
| 3a | 16 | - |
| 3b | 13 | 6 |
| 3c | 14 | 2 |
| 4a | 15 | 2 |
| 4b | 20 | 3 |
| 4c | 13 | 0 |
| Iš viso: | 162 | 29 |

20.3.2. Mobiliosios grupės:

|  |  |  |
| --- | --- | --- |
| **Klasė** | **Tikybą dėsto** | **Etiką dėsto** |
| 1a | V.Urbanavičienė | G.Marčiulaitienė |
| 1b | V.Urbanavičienė |
| 2a | R,Malinauskienė |
| 2b | R,Malinauskienė |
| 3a | R,Malinauskienė | A.Grinienė |
| 3b | R,Malinauskienė |
| 3c | R,Malinauskienė |
| 4a | V.Urbanavičienė |
| 4b | V.Urbanavičienė |
| 4c | V.Urbanavičienė |

20.4. dalyką mokinys gali keisti kiekvienais mokslo metais, jo tėvams (globėjams) parašius prašymą.

20. Pirmosios užsienio kalbos mokymo organizavimas:

20.1. užsienio (anglų, prancūzų ar vokiečių) kalbos mokoma antraisiais–ketvirtaisiais pradinio ugdymo programos metais;

20.2. tėvai (globėjai) parenka mokiniui vieną iš mokyklos siūlomų užsienio kalbų;

20.3. nuo 2009 m. rugsėjo 1 d. užsienio kalbos mokoma visose 2 klasėse, tam skiriamos 2 pamokos per savaitę;

20.4. užsienio kalbos Birštono gimnazijos pradinėse klasėse moko užsienio kalbos mokytojo kvalifikaciją turintis mokytojas, išklausęs darbo su pradinių klasių mokiniais didaktikos kursą arba pradinių klasių mokytojos kvalifikaciją turinti mokytoja, turinti anglų kalbos ankstyvojo ugdymo mokytojo kvalifikaciją .

20.5 Mobiliosios grupės:

|  |  |  |
| --- | --- | --- |
| **Klasė** | **Užsienio kalba** | **Valandų skaičius** |
| 2a | K,Krušauskienė | 2 |
| 2b | K,Krušauskienė | 2 |
| 3a | A.Simanaitienė | 2 |
| 3b | A.Simanaitienė | 2 |
| 3c | B.Sinkevičienė | 2 |
| 4a | I.Rukaitė | 2 |
| 4b | I.Rukaitė | 2 |
| 4c | V.Vasiljevė | 2 |
| Iš viso: | | 16 |

21. Kūno kultūros ugdymo organizavimas:

21.1. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas.

22. muzikos ugdymo organizavimas:

22.1. muzikos Birštono gimnazijos pradinėse klasėse moko muzikos mokytojo kvalifikaciją turintis mokytojas:

|  |  |  |
| --- | --- | --- |
| **Klasė** | **Mokytoja** | **Valandų skaičius** |
| 1a | T. Ragienė | 2 |
| 1b | T. Ragienė | 2 |
| 2a | T. Ragienė | 2 |
| 2b | T. Ragienė | 2 |
| 3a | T. Ragienė | 2 |
| 3b | T. Ragienė | 2 |
| 3c | T. Ragienė | 2 |
| 4a | T. Ragienė | 2 |
| 4b | T. Ragienė | 2 |
| 4c | T. Ragienė | 2 |
| Iš viso: | | 20 |

23.Į Bendrosios programos ugdymo dalykų turinį integruojama:

23.1. švietimo ir mokslo ministro patvirtintų Bendrųjų kompetencijų ir gyvenimo įgūdžių ugdymo, ugdymo karjerai, Mokinių mokėjimo mokytis, Komunikavimo, Darnaus vystymosi, Kultūrinio sąmoningumo, Sveikatos ir gyvenimo įgūdžių integruojamųjų programų pagrindai;

23.2. Žmogaus saugos bendroji programa, patvirtinta LR švietimo ir mokslo ministro 2012-07-18 įsakymu Nr. V-1159 ir Sveikatos ugdymo programa, patvirtinta LR švietimo ir mokslo ministro 2012-08-31 įsakymu Nr. V-1290;

23.3. mokyklos pasirinkta sveikatinimo ir žalingų įpročių prevencijos programa „Judėk ir auk sveikas 2018“, įsitraukėme į prevencinę VEIK programą;

23.4. informacinės komunikacinės technologijos ugdymo procese naudojamos kaip ugdymo priemonė.

**KETVIRTASIS SKIRSNIS**

**MOKINIŲ MOKYMOSI PASIEKIMŲ IR PAŽANGOS VERTINIMAS**

24. Mokinių pasiekimai ir pažanga vertinami vadovaujantis švietimo ir mokslo ministro patvirtinta Bendrojo ugdymo programose dalyvaujančių mokinių mokymosi pasiekimų vertinimo ir vertinimo rezultatų panaudojimo tvarka ir Bendrąja programa.

25. Mokytojas planuoja mokinių ugdymosi pasiekimus ir vertinimą, remdamasis mokykloje priimtais susitarimais dėl ugdymo turinio planavimo ir pasiekimų vertinimo, atsižvelgdamas į klasės mokinių ugdymosi pasiekimus, poreikius ir galimybes. Planuodamas 1–os klasės mokinių pasiekimus ir vertinimą, mokytojas susipažįsta su priešmokyklinio ugdymo pedagogo parengtomis rekomendacijomis – išvada apie vaiko pasiekimus (jei mokinys lankė priešmokyklinę grupę).

26. Vertinant mokinių pasiekimus ir pažangą taikomas formuojamasis, diagnostinis, apibendrinamasis vertinimas:

26.1. formuojamasis vertinimas atliekamas nuolat ugdymo proceso metu, teikiant mokiniui informaciją ( mokiniams žodžiu ir komentaru pratybose, sąsiuviniuose bei testuose, pastabomis ir pagyrimais elektroniniame dienyne) apie jo mokymosi eigą, esamus pasiekimus ar nesėkmes;

26.2. diagnostinis vertinimas pagal iš anksto aptartus su mokiniais vertinimo kriterijus paprastai atliekamas tam tikro ugdymo(si) etapo (temos, kurso) pradžioje ir pabaigoje, siekiant diagnozuoti esamą situaciją: nustatyti mokinio pasiekimus ir padarytą pažangą, numatyti tolesnio mokymosi galimybes;

26.2.1. atsižvelgiant į tai, kas norima įvertinti (vertinimo tikslą), gali būti taikomi įvairūs diagnostinio vertinimo metodai: praktinės, kūrybinės užduotys, kontroliniai, projektiniai darbai, testai. Per dieną neturėtų būti atliekamas daugiau nei vienas diagnostinis darbas;

26.2.2. informacija apie mokymosi rezultatus (kontrolinių, testų, ir kitų užduočių atlikimo) mokiniams ir tėvams (globėjams) teikiama trumpais komentarais, lygiai nenurodomi, taip pat nenaudojami pažymių pakaitai (raidės, ženklai, simboliai, ir pan.);

26.2.3. mokytojas individualiai renkasi vertinimo informacijos kaupimo būdus ir formas (pasiekimų knygelę );

26.2.4. Pusmečio pabaigoje aptariama kiekvieno mokinio pažanga su tėvais ir mokiniais.

26.3. Apibendrinamasis vertinimas atliekamas ugdymo etapo ir pradinio ugdymo programos pabaigoje. Pusmečio (trimestro ar kito ugdymo laikotarpio) mokinių pasiekimai apibendrinami vertinant mokinio per mokykloje nustatytą ugdomąjį laikotarpį padarytą pažangą, orientuojantis į Bendrojoje programoje aprašytus mokinių pasiekimų lygių požymius ir įrašomi:

26.3.1. elektroniniame dienyne:

26.3.1.1. Mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis (patenkinamas, pagrindinis, aukštesnysis). Mokiniui nepasiekus patenkinamo pasiekimų lygio, įrašoma „nepatenkinamas“;

26.3.1. 2. dorinio ugdymo pasiekimai įrašomi atitinkamose dienyno skiltyje, nurodoma padaryta arba nepadaryta pažanga: „p.p“ arba „n.p“;

26.3.1.3. specialiųjų ugdymosi poreikių turinčių mokinių, ugdomų pagal individualizuotą programą ir nesiekiančių įgyti pradinio ugdymo išsilavinimo, bei specialiosios medicininės fizinio pajėgumo grupės mokinių padaryta arba nepadaryta pažanga fiksuojama atitinkamoje Dienyno skiltyje, įrašant „ p.p.“ arba „n.p.“.

26.4. Baigus pradinio ugdymo programą rengiamas pradinio ugdymo programos baigimo pasiekimų ir pažangos vertinimo aprašas, jis perduodamas mokyklai, kurioje mokinys mokysis pagal pagrindinio ugdymo programą.

**PENKTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS**

27. Neformalusis vaikų švietimas įgyvendinimas pagal Neformaliojo vaikų švietimo koncepciją, patvirtintą Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 (Žin., 2006, Nr. 4-115).

28. Neformaliajam švietimui 1–4 klasėms Bendrojo plano 20 punkte ir Birštono gimnazijos pradinio ugdymo programos ugdymo plane numatyta 16 valandų per metus. Šios valandos naudojamos pagal paskirtį.

29. Mokykla kiekvienų mokslo metų pabaigoje įvertina ateinančiųjų mokslo metų mokinių neformaliojo švietimo poreikius, paruošdama anketą tėveliams, jie tikslinami mokslo metų pradžioje ir atsižvelgiant į juos siūlomos neformaliojo švietimo programas. Neformaliojo vaikų švietimo programos rengiamos atsižvelgiant į bendruosius iš valstybės ir savivaldybių biudžetų finansuojamų programų kriterijus, tvirtinamus švietimo ir mokslo ministro.

30. Neformalusis švietimas organizuojamas ne tik mokykloje, bet ir už jos ribų, organizuojant miestui skirtus renginius:

Sausio 13-osios, Vasario 16-osios, Kovo 11-osios paminėjimai, Žemės ir Europos diena.

31. Mokinių skaičius neformaliojo švietimo grupėje ne mažiau 12 mokinių.

31. 1.Neformaliojo ugdymo veiklos pasiskirstymas:

|  |  |  |  |
| --- | --- | --- | --- |
| **Užsiėmimo pavadinimas** | **Klasė** | **Mokytojas** | **Valandų skaičius** |
| Gamtos labirintuose. | 1 | G.Marčiulaitienė. | 1 |
| Linksmoji adatėlė ir smalsučiai | 1-4 | J. Aukščiūnienė | 1 |
| Keliauju matematikos labirintais. | 1-4 | A.Grinienė | 1 |
| Dailės būrelis ,,Teptukas‘‘ | 1-4 | L.Kučiauskienė | 1 |
| Keramikos būrelis,,Saga‘‘. | 1-4 | L.Kučiauskienė | 1 |
| Popieriaus rankdarbiai | 1-4 | L. Kučiauskienė | 1 |
| Krepšinis | 1-4 | V.Kapačinskas | 1 |
| Kompiuteris- mano draugas. | 1-4 | V. Kaminskienė | 1 |
| Komiksų kūrimas | 1-4 | V.Kaminskienė | 1 |
| Atsipalaidavimo pratimai vaikams | 1-4 | J. Veterienė | 1 |
| Dėmesingumo ugdymo būrelis | 1-4 | J. Veterienė | 1 |
| Futboliukas | 1-4 | A.Juozaitis | 2 |
| Etninės kultūros būrelis „Mūsų šaknys“ | 1-2 | V.Augustavičienė | 1 |
| Judrieji žaidimai | 3-4 | M.Chadakauskienė | 1 |
| Atrask save kūryboje | 3-4 | V.Vasiljevė | 1 |
| Pažink, atrask, sukurk | 3-4 | V.Žiobienė | 1 |
| Iš viso: | | | 17 val. |
| Pagal BUP | | | 20 val. |

\* Saugiojo eismo pamokėlės integruotos į ugdomąją veiklą.

\* Neformaliojo ugdymo užsiėmimai vyksta po penkių pamokų.

31.2. Neformaliojo vaikų švietimo programos mokinių atostogų metu vykdomos steigėjo nustatyta tvarka.

**ŠEŠTASIS SKIRSNIS**

**UŽSIENIEČIŲ IR LIETUVOS RESPUBLIKOS PILIEČIŲ, ATVYKUSIŲ AR GRĮŽUSIŲ GYVENTI IR DIRBTI LIETUVOS RESPUBLIKOJE, VAIKŲ UGDYMO ORGANIZAVIMAS**

32. Mokinio užsienio šalies mokykloje įgytų mokymosi pasiekimų lygį nustato mokykla, į kurią kreipiasi mokinys, pageidaujantis tęsti mokymąsi. Jei reikia likviduoti kai kurių dalykų programų skirtumus, mokykla, atsižvelgusi į mokinio (tėvų) pageidavimus, numato būdus ir formas atsilikimui likviduoti.

33. Mokiniai, kurie išvyksta gyventi ar (ir) mokytis į užsienį, pateikę prašymą mokyklos, kurioje jie mokėsi, vadovui, lietuvių kalbos ar visų atitinkamos klasės dalykų gali mokytis savarankiškai Lietuvos Respublikos švietimo ir mokslo ministro nustatyta tvarka. Pageidaujantieji mokytis nuotolinio mokymosi būdu kreipiasi į mokyklą, vykdančią nuotolinį mokymą.

34. Užsieniečio, turinčio teisę nuolat ar laikinai gyventi Lietuvos Respublikoje, lietuvių kilmės užsieniečio, išeivio užsienio mokykloje įgytus pasiekimus mokykla pripažįsta remdamasi mokinio turimais dokumentais. Prireikus organizuoja įgytų pasiekimų patikrinimą ir teikia rekomendacijas dėl tolesnio mokymosi: sudaro mokiniui individualų ugdymo planą programų skirtumams likviduoti , numato, kaip ir kokią pagalbą gaus mokinys.

35. Užsieniečio, turinčio teisę nuolat ar laikinai gyventi Lietuvos Respublikoje, lietuvių kilmės užsieniečio, išeivio nemokančio (ar nepakankamai mokančio) lietuvių kalbos, lietuvių kalbos mokymą rekomenduojama organizuoti švietimo ir mokslo ministro nustatyta tvarka.

36. Mokiniui, nemokančiam ar nepakankamai mokančiam lietuvių kalbą, bet pageidaujančiam einamaisiais metais mokytis pagal Bendrąją programą, savivaldybėje nesusidarius nemokančių lietuvių kalbos mokinių išlyginamajai klasei ar laikinajai (mobiliajai) grupei, mokykla sudaro sąlygas tobulinti lietuvių kalbos gebėjimus, organizuodama papildomą, individualų lietuvių kalbos mokymą.

**SEPTINTASIS SKIRSNIS**

**MOKINIŲMOKYMO NAMIE ORGANIZAVIMAS**

37. Vaikai, kuriems tais kalendoriniais metais sueina 7 metai ir kuriems reikalinga nuolatinė kvalifikuotų specialistų pagalba bei sveikatą tausojantis dienos režimas, tėvų (globėjų) prašymu namie mokomi pagal vaiko ugdymosi poreikiams pritaikytą ugdymo programą organizavimo tvarkos aprašą, patvirtintą Lietuvos Respublikos švietimo ir mokslo ministro 2007 m. rugsėjo 14 d. įsakymu Nr. ISAK 1836 (Žin., 2007, Nr. 1004088).

38. Mokinių, dėl ligos ar patologinės būklės negalinčių mokytis mokykloje, mokymas namie nustatomas ir organizuojamas pagal mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašą, patvirtintą Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 (Žin., 2012, Nr. 114 -5788):

38.1.Bendroji programa įgyvendinama ugdymą organizuojant pagal atskirus ugdymo dalykus ar integruojant ugdymo dalykų turinį . Įgyvendinamos visos Bendrosios programos dalykų programos, išskyrus kūno kultūros programą;

38.2. mokykla, suderinusi su mokinio tėvais (globėjais) ir atsižvelgusi į mokinio ligos pobūdį bei gydytojo rekomendacijas, rengia individualų mokinio ugdymo namie (pritaiko Bendrąją programą, numato ugdomųjų veiklų tvarkaraštį);

38.3. mokinys gydytojo leidimu dalį ugdymo valandų pamokų gali lankyti mokykloje. Šios ugdymo valandos/pamokos įrašomos į mokinio individualų ugdymo planą;

38.4. namie savarankiško mokymo proceso organizavimo būdu mokomam mokiniui 1–3 klasėse skiriamos 9 savaitinės ugdymo valandos, 4 klasėse – 11 ugdymo valandų. Dalį ugdymo laiko gydytojo leidimu mokinys gali lankyti mokykloje arba mokytis nuotoliniu mokymo proceso organizavimo būdu.

**III SKYRIUS**

**MOKINIŲ, TURINČIŲ SPECIALIŲJŲ ugdymosi POREIKIŲ, IŠSKYRUS ATSIRANDANČIUS DĖL IŠSKIRTINIŲ GABUMŲ, UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

38. Mokykla rengdama UP atsižvelgė į mokinių, turinčių spec. ugdymosi poreikių, reikmes, mokinių ir jų tėvų (globėjų) pageidavimus, Kauno PPT išvadas ir rekomendacijas, VGK rekomendacijas, vadovavosi Mokinių, turinčių spec. ugdymosi poreikių organizavimo tvarkos aprašu, patvirtintu LR švietimo ir mokslo ministro 2011-09-30 įsak. Nr. V-1795 (Žin. 2011. Nr.122-5771).

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

39. Organizuojant mokinių, turinčių spec. ugdymosi poreikių ugdymą mokykla atsižvelgia:

39.1. į mokinių spec. ugdymosi poreikių lygį (nedideli, vidutiniai, dideli ir labai dideli), galimai jas sukėlusias priežastis (negalias, sutrikimus, aplinkos veiksnius);

39.2. į mokyklos ir tėvų įsipareigojimus, įteisintus mokymo sutartyje;

39.3. mokymosi formą, ugdymo proceso organizavimo būdą;

39.4. BP programą, pritaikytą spec. ugdymosi poreikių turintiems mokiniams arba pradinio ugdymo individualizuotą programą;

39.5. turimas mokyklos lėšas ir erdves;

39.6. mokymosi ir švietimo pagalbos reikmes;

39.7. sudarydama individualų spec. ugdymosi poreikių turinčio mokinio ugdymo planą mokykla vadovaujasi BUP pradinio ugdymo programoms įgyvendinti skiriamų valandų skaičiumi 23, 24, 96 punktuose;

39.8. gali iki 20 % koreguoti dalykų programoms įgyvendinti skiriamų valandų skaičių;

39.9. gali keisti dalykams skirtų pamokų skaičių (mažinti, didinti), o vietoj neįrašytų dalykų, gali planuoti specialiąsias pamokas ir (ar) didinti pamokų skaičių, skirtą meniniam ugdymui, kitiems dalykams mokyti, papildomai mokytojo pagalbai teikti;

39.10. išlaiko mokiniui Bendrajame ugdymo plane 22, 23.3 punktuose nurodytą minimalų mokinio pamokų skaičių pradinio ugdymo programai įgyvendinti. Nežymų ir vidutinį intelekto sutrikimą turintiems mokiniams ir besimokantiems pagal individualizuotą, specialiųjų ugdymosi poreikių turinčiam mokiniui pritaikytą Mokinimas, kurie mokosi pagal BUP ar pradinio ugdymo individualizuotą programą bendrosios paskirties klasėje, gali 15 % keisti nurodytą pamokų skaičių mokiniui, didindama neformaliojo švietimo valandų skaičių;

39.11. bendrą pamokų ir neformaliojo švietimo pamokų skaičių gali mažinti ar didinti 1–2 pamokomis;

39.12 per mokslo metus mokyklos vaiko gerovės komisijai ar pedagoginei psichologinei tarnybai įvertinus ir rekomendavus, gali keisti specialiųjų pamokų, pratybų ir individualiai pagalbai skiriamų valandų (pamokų) skaičių;

39.13. intensyvindama mokiniui teikiamą specialiąją pedagoginę ar mokytojo papildomą pagalbą, nustatytam laikotarpiui gali skirti papildomų pamokų kiekvienam mokiniui individualiai ar mokinių grupei;

39.14. užtikrinamas specialiųjų ugdymosi poreikių turinčių mokinių ugdymo tęstinumas ir nuoseklumas;

39.15. specialiųjų ugdymosi poreikių turintiems mokiniams, atsižvelgdama į mokinio sveikatos sutrikimus ir mokyklos vaiko gerovės komisijos rekomendacijas, gali trumpinti pamokų trukmę 5 minutėmis, o sutaupytą laiką skirti mokinių veiklai keisti, pertraukoms organizuoti.

40. Mokykla, vykdydama formaliojo ir neformaliojo švietimo programas, specialiųjų ugdymosi poreikių turinčių mokinių skaičių grupėje gali nustatyti pati, atsižvelgus į turimas lėšas, mokinių poreikius, mokymo(si) sąlygas ir priemones.

41. Mokyklos vaiko gerovės komisijos ar pedagoginės psichologinės tarnybos siūlymu, tėvų (globėjų) pritarimu mokiniai, turintys vidutinių, didelių ir labai didelių specialiųjų ugdymosi poreikių, gali:

41.1. savaitinis privalomų ugdymo valandų skaičius gali būti keičiamas iki 20 % arba vadovaujantis BUP 81.2.2 punktu gali būti organizuojamas atskiromis veiklos sritimis;

41.2. nesimokyti, keisti ją kitu meninės krypties dalyku, veiklas jungti ir keisti atsižvelgiant į mokinio poreikius;

41.3. būti atleidžiami nuo technologijų pamokų ;

41.4. mokykla gali tenkinti mokinio specialiuosius ugdymosi poreikius, organizuodama specialiąsias pamokas, teikdama papildomą mokytojo pagalbą (BUP 81.2.6 ir 81.2.7).

**TREČIASIS SKIRSNIS**

**ŠVIETIMO PAGALBOS (PSICHOLOGINĖS, SPECIALIOSIOS PEDAGOGINĖS, SOCIALINĖS PEDAGOGINĖS IR SPECIALIOSIOS) TEIKIMAS**

42. Pagrindinė Birštono gimnazijos logopedo, specialiojo pedagogo pagalbos teikimo forma yra pratybos: individualios (1 mokinys), grupinės (5-8 mokiniai), pogrupinės (2-4 mokiniai).

43. Asmens specialiųjų ugdymo(si) poreikių įvertinimo duomenys fiksuojami tam tikruose asmens vertinimo dokumentuose:

* anketoje;
* mokinio ugdymosi pasiekimų aprašuose;
* gimnazijoje Vaiko gerovės komisijos pažymoje dėl specialiųjų ugdymo(si) poreikių pirminio/pakartotinio įvertinimo;
* pedagoginės psichologinės tarnybos pažymose dėl specialiųjų ugdymo(si) poreikių pirminio/pakartotinio įvertinimo ir dėl specialiojo ugdymosi ir (ar) švietimo pagalbos skyrimo;

|  |  |
| --- | --- |
| **Mokytojas** | |
| Fiksuoja vaiko ugdymo(si) sunkumus; pildo anketą apie mokinio ugdymo(si) sunkumus | Prireikus gavęs tėvų sutikimą, kreipiasi į mokyklos Vaiko gerovės komisiją |

|  |  |  |  |
| --- | --- | --- | --- |
| **Gimnazijos Vaiko gerovės komisija** | | | |
| Gavusi tėvų sutikimą, atlieka mokinio SUP įvertinimą (psichologinį, logopedinį, pedagoginį vertinimą) ir pildo pažymą. | Numačiusi, kad mokinį tikslinga ugdyti pagal individualizuotą ar pritaikytą programą, ir gavusi tėvų sutikimą, kreipiasi į PPT dėl nuodugnaus vaiko SUP įvertinimo. | Prireikus pakartotinai vertina asmens SUP, analizuoja vaiko ugdymo(si) pokyčius, kreipiasi į PPT dėl rekomendacijų turinio koregavimo. | Suderina švietimo pagalbos gavėjų sąrašą su švietimo įstaigą aptarnaujančia PPT ir teikia jį tvirtinti gimnazijos direktoriui. |

|  |  |  |  |
| --- | --- | --- | --- |
| **PPT (Kauno)** | | | |
| Atlieka nuodugnų asmens SUP įvertinimą pedagoginiu, psichologiniu, medicininiu ir socialiniu aspektais | Įvertinimo rezultatus aptaria su ugdytiniu, tėvais (globėjais), ugdančiu pedagogu ir daro išvadą apie asmens raidos sutrikimus ir SUP laipsnį bei pobūdį | Pildo asmens pedagoginio psichologinio SUP įvertinimo pažymą | Prireikus pakartotinai vertina asmens SUP, analizuoja vaiko ugdymo(si) pokyčius, koreguoja rekomendacijų turinį |

44. Vaiko problemos aptarimo procesui vadovauja mokyklos Vaiko gerovės komisijos pirmininkas.

45. Asmens specialiųjų ugdymo(si) poreikių įvertinimą ir specialųjį ugdymą reglamentuoja LR ŠM ministro 2011 m. rugsėjo 30 d. įsakymu Nr. V-1775 „Dėl specialiojo ugdymo skyrimo tvarkos“.

46. Specialusis ugdymas gali būti skirtas nuolat ar laikinai. Vaikui padarius didelę pažangą gali būti nuspręsta, kad jam nebereikia specialiojo ugdymo. Tokiu atveju Vaiko gerovės komisija kreipiasi į PPT dėl specialiojo ugdymo nutraukimo.

**Mokymo turinio keitimas** - pritaikymas mokinio galimybėms atsižvelgiant į mokinio realųjį mokymosi pasiekimų lygį bei jo akademinio atsilikimo lygį ir įvertinant vaiko bendruosius sugebėjimus. Specifinių mokymosi negalių turintys vaikai dažniausiai ugdomi pritaikant ar individualizuojant ugdymo programą.

**Pritaikyta programa** – tai specialiųjų poreikių asmeniui pritaikyta bendrojo lavinimo programa, leidžianti jam ugdytis pagal valstybinius išsilavinimo standartus.

**Individualizuota programa** – valstybinio išsilavinimo standartams neprilygstanti bendrojo lavinimo programa, pritaikyta specialiųjų poreikių asmens gebėjimams ir realiam mokymosi lygiui.

47. Asmens specialiųjų ugdymo(si) poreikių įvertinimo duomenys, tyrimų protokolai ir kiti dokumentai saugomi, kol asmeniui sukanka 25 metai. Gimnazijos Vaiko gerovės komisija, atsako už asmenų, turinčių specialiųjų poreikių, įvertinimo dokumentų konfidencialumą. Vaikui išvykus į kitą ugdymo įstaigą, šiai įstaigai asmens specialiųjų ugdymo(si) poreikių įvertinimo pažyma gali būti perduodama tik tėvams (ar globėjams) sutikus.

48. Ugdymo įstaigose dirbančių specialistų veiklos turinį ir tvarką reglamentuoja LR ŠM ministro įsakymai: LR ŠM ministro 2004-06-03 įsakymas Nr. ISAK-837 „Dėl psichologinės pagalbos mokiniui teikimo tvarkos aprašo patvirtinimo“; LR ŠM ministro 2004-06-03 įsakymas Nr. ISAK-838 „Dėl specialiosios pedagoginės pagalbos teikimo tvarkos aprašo patvirtinimo“ ir LR ŠM ministro 2011-04-11 įsakymas Nr. V-579 „Dėl Vaiko gerovės komisijos sudarymo ir jos darbo organizavimo tvarkos aprašo patvirtinimo“.

49. Birštono gimnazijoje pagalbą spec. poreikių mokiniams teikia mokytojas, mokytojo padėjėjas, spec. pedagogas, logopedas (pagal sudarytą grafiką individualiai, pogrupiais arba grupėje), psichologas (esant poreikiui).

**KETVIRTASIS SKIRSNIS**

**SPECIALIŲJŲ UGDYMOSI POREIKIŲ TURINČIŲ MOKINIŲ MOKYMOSI PASIEKIMŲ VERTINIMAS**

50. Mokinio, kuriam rekomenduota mokytis pagal Bendrąją programą arba specialiųjų ugdymosi poreikių turinčiam mokiniui pritaikytą Bendrąją programą, atsižvelgiant į programos pritaikymo lygį, mokinio mokymosi pažangą ir pasiekimai vertinami vadovaujantis ugdymo plano 42-44 punktų nuostatomis. Specialiųjų ugdymosi poreikių turinčių mokinių, ugdomų pagal individualizuotą programą ir nesiekiančių įgyti pradinio ugdymo išsilavinimo, bei specialiosios medicininės fizinio pajėgumo grupės mokinių padaryta arba nepadaryta pažanga fiksuojama atitinkamoje Dienyno skiltyje, įrašant „ p.p.“ arba „n.p.“.

**PENKTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMUOSE**

51. Dėl ligos ar patologinės būklės negalinčių mokytis mokykloje specialiųjų ugdymosi poreikių turinčių mokinių mokymo namie ugdymo turinys formuojamas parenkant ugdymo sritis, pritaikant dalykų programas pagal šių mokinių gebėjimus, ugdymosi poreikius ir atsižvelgiant į gydytojų rekomendacijas. Sudarius individualų UP mokymosi namie laikotarpiui pagal BUP 56, 57 punktus.

52. Dėl ligos ar patologinės būklės negalintiems mokytis mokykloje specialiųjų ugdymosi poreikių turintiems mokiniams, neturintiems intelekto sutrikimų, skiriamas Bendrojo plano 22 ir 23.3 punkte nurodytas valandų skaičius, iš jų 1–2 ugdymo valandas galima skirti specialiosioms pamokoms ar specialiajai pedagoginei pagalbai teikti.

53. Kurčią ar neprigirdintį mokinį namie ugdantis surdopedagogas ar logopedas, atsižvelgdamas į individualius mokinio gebėjimus ir klausos sutrikimo laipsnį, kartu su tėvais (globėjais) individualiai pritaiko mokiniui programą, lavina vaiko gebėjimus, konsultuoja tėvus (globėjus).

54. Turintiems nežymų intelekto sutrikimą pagal pradinio ugdymo individualizuotą programą mokyti namie skiriamas iki 15% pakoreguotas valandų skaičius, iš jų 1-2 ugdymo valandos gali būti skirtos spec. pamokoms ir spec. pagalbai teikti.

55. Turintiems vidutinį, žymų ar labai žymų intelekto sutrikimą vaikams, organizuojant mokymą namie skiriamos 8 ugdymo valandos per savaitę:

55.1. 1-2 ugdymo valandos gali būti skirtos spec. pamokoms ir spec. pagalbai teikti;

55.2. mokinį namuose ugdo spec., pedagogas, atsižvelgdamas į individualius kiekvieno mokinio gebėjimus ir reikmes, individualiai pritaiko ugdymo programą;

55.3. turintiems judesio ir padėties sutrikimų 1-2 valandos rekomenduojamos gydomajai mankštai.

56. Mokiniams, kurie mokosi pagal pradinio ugdymo individualizuotą programą, UP sudaromas atsižvelgiant į mokinio galias, mokymosi formą, mokymo organizavimo būdą.

57. Mokiniams turintiems nežymų intelekto sutrikimą ugdymo planas rengiamas:

57.1.vadovaujantis BUP 22 ir 23.3 punktais dalykų programoms įgyvendinti nurodytu savaitiniu ugdymo valandų skaičiumi, kuris gali būti keičiamas iki 15 %.

57.2. mokiniams, turintiems nežymų intelekto sutrikimą ir kompleksinių sutrikimų, UP skirti pamokų sutrikusioms funkcijoms lavinti.

\_\_\_\_\_\_\_\_\_\_\_\_\_\_\_

PRITARTA

Birštono gimnazijos tarybos

2018 m. rugpjūčio \_\_\_ d. posėdžio

Nr.\_\_\_\_\_\_\_\_ nutarimu

**BIRŠTONO GIMNAZIJA Priedas Nr.1**

VAIKO GEROVĖS KOMISIJA

INDIVIDUALUS UGDYMO PLANAS

2018-06-02

Justui Beitui 4a klasė

|  |  |  |
| --- | --- | --- |
| **Mokomieji dalykai** | **Pamokų skaičius** | **Mokytojas, pagalbos mokiniui specialistas** |
| Dorinis ugdymas | 1 | V.Urbanavičienė |
| Lietuvių k. | 4 | M.Chadakauskienė |
| Matematika | 2 | M.Chadakauskienė |
| Pasaulio pažinimas | 2 | M.Chadakauskienė |
| Užsienio (anglų k.) | 2 | I.Rukaitė |
| Dailė ir technologijos | 2 | M.Chadakauskienė |
| Muzika | 2 | T.Ragienė |
| Kūno kultūra | 2 | M.Chadakauskienė |
| Socialinių įgūdžių lavinimas | 1 | R.Stravinskienė |
| Psichologinio atsparumo ugdymas | 1 | J.Veterienė |
| Specialiosios pedagoginės pratybos | 2 | N.Kopcikienė |
| Iš viso | 21 |  |

Papildomai kartu su kitais vaikais

|  |  |  |
| --- | --- | --- |
| **Mokomieji dalykai** | **Pamokų skaičius** | **Mokytojas, pagalbos mokiniui specialistas** |
| Klasės valandėlės | 0,5 | M.Chadakauskienė |
| Kūno kultūra | 1 | M.Chadakauskienė |
| Logopediniai užsiėmimai | 2 | N.Kopcikienė |

VGK pirmininkė Jolanta Veterienė

Susipažinau \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Aida Kliūčiūtė

(tėvų parašas)